Babelscape/SREDFM huggingface dataset:
Walt Disney Records

H Walt Disney Records είναι αμερικανική δισκογραφική εταιρεία της Disney Music Group. Ιδρύθηκε το 1956, υπό την ονομασία Disneyland Records. Πριν την ίδρυση αυτής της εταιρείας, η Disney κυκλοφορούσε τα κομμάτια των ταινιών της με άλλες εταιρείες, όπως τις RCA Records, Decca Records, Capitol Records κλπ. Την ιδέα την είχε και την πρότεινε ο αδελφός του Ουώλτ Ντίσνεϋ, Ρόι Ο. Ντίσνεϋ ότι δηλαδή η Disney, θα έπρεπε να έχει δική της δισκογραφική εταιρεία. Αργότερα, ο Ρόι, διόρισε διευθυντή του νεοσύστατου τμήματος, τον Τζίμι Τζόνσον. Από το 1989, έχει την τρέχουσα ονομασία της. Η εταιρεία αυτή τη στιγμή κυκλοφορεί soundtrack ταινιών της Disney αλλά και τη μουσική των θεματικών της πάρκων.
I Just Can't Wait to Be King

To I Just Can't Wait to Be King είναι τραγούδι σε μουσική Έλτον Τζον και σε στίχους Τιμ Ράις. Το κομμάτι συμπεριλήφθηκε στο sountrack της ταινίας "Ο Βασιλιάς των Λιονταριών" και κυκλοφόρησε το 1994. Ο δίσκος είχε τόσο μεγάλη επιτυχία, όπου είναι πιο επιτυχημένος soundtrack δίσκος κινουμένων σχεδίων, πουλώντας 4,934,000 αντίτυπα, στις ΗΠΑ, μόλις το έτος της κυκλοφορίας του. Το τραγούδι ερμηνεύουν οι Τζέισον Γουίβερ, Λάουρα Ουίλιαμς και Ρόουαν Άτκινσον.
Δημήτρης Καμμένος

Ο Δημήτρης Καμμένος (Αθήνα, 27 Απριλίου 1966) είναι Έλληνας πολιτικός, πρώην βουλευτής αρχικά εκλεγμένος με τους Ανεξάρτητους Έλληνες, που αργότερα διεγράφη από την ΚΟ του κόμματος. Δεν έχει συγγενική σχέση με τον Πάνο Καμμένο.
Γιάννης Τσιρώνης

Ο Γιάννης Τσιρώνης είναι Έλληνας χημικός και πολιτικός.

Γεννήθηκε το 1958 στην Αθήνα. Σπούδασε χημικός είναι καθηγητής Οργανικής χημείας και Βιοχημείας.
Νικολάι Αρσέλ

Ο Νικολάι Αρσέλ γεννήθηκε στις 25 Αυγούστου 1972 στην Κοπεγχάγη. Είναι σκηνοθέτης και σεναριογράφος, γιος της Ελευθερίας (Λίμπυ) Τατά.
Παγκύπριο πρωτάθλημα ποδοσφαίρου γυναικών 2010-11

Το Παγκύπριο πρωτάθλημα ποδοσφαίρου γυναικών 2010-11 αποτέλεσε το 13ο πρωτάθλημα του Παγκυπρίου πρωταθλήματος γυναικών. Το πρωτάθλημα κέρδισε η Apollon Ladies για 3η φορά στην ιστορία της.
Παγκύπριο πρωτάθλημα ποδοσφαίρου γυναικών 2008-09

Το Παγκύπριο πρωτάθλημα ποδοσφαίρου γυναικών 2008-09 αποτέλεσε το 11ο πρωτάθλημα του Παγκυπρίου πρωταθλήματος γυναικών. Το πρωτάθλημα κέρδισε η Apollon Ladies για 1η φορά στην ιστορία της.
Τελικός Κυπέλλου Αγγλίας 2000

Ο Τελικός Κυπέλλου Αγγλίας 2000 διεξήχθη στις 20 Μαΐου 2000 στο Στάδιο Γουέμπλεϊ στο Κάρντιφ. Ήταν ο 119ος τελικός της αρχαιότερης ποδοσφαιρικής διοργώνωσης στον κόσμο και αναμετρήθηκαν οι Τσέλσι ΦΚ και η Άστον Βίλα.Η Τσέλσι κατέκτησε το Κύπελλο κερδίζοντας με 1-0 την Άστον Βίλα .Διατητήτης του αγώνα ήταν ο Γκράχαμ Πόλ.
Μακάμπι Ρανανά

Η Μακάμπι Ρανανά (εβραϊκά: מכבי עירוני רעננה) είναι ομάδα καλαθοσφαίρισης με έδρα τη Ρανανά του Ισραήλ. Η ομάδα κατέκτησε δύο εγχώριους τίτλους, ένα Κύπελλο Συνομοσπονδίας και ένα πρωτάθλημα δεύτερης κατηγορίας. Σε διεθνές επίπεδο κατάφερε να φτάσει έως τη φάση των 16 του Κυπέλλου Κόρατς την περίοδο 2001/02, ενώ συμμετείχε και στη Σουπρολίγκα.
Το Τσίρκο

Το Τσίρκο (γαλλικά: "Le Cirque") είναι μια ελαιογραφία του Ζωρζ Σερά. Είναι ο τελευταίος του πίνακας το 1890-91 και ανήκει στο ζωγραφικό ρεύμα του Νεο-ιμπρεσσιονισμού. Παρέμεινε ημιτελής μέχρι το θάνατό του τον Μάρτιο του 1891 και βρίσκεται στο Μουσείο Ορσέ στο Παρίσι.
Γιάννης Γουλανδρής

Ο Γιάννης Γουλανδρής (1930 - 2016), γνωστός και ως Big John, ήταν Έλληνας εφοπλιστής.
61η Μηχανοκίνητη Ταξιαρχία Στριάμσκα

Η 61η Μηχανοκίνητη Ταξιαρχία Στριάμσκα (βουλγαρικά: 61-ва Стрямска механизирана бригада) είναι μηχανοκίνητη ταξιαρχία πεζικού του βουλγαρικού στρατού ξηράς. Εδρεύει στο Κάρλοβο της κεντρικής Βουλγαρίας. Η Ταξιαρχία συστάθηκε το 1992.

Η 61η Ταξιαρχία είναι μία από τις δύο μονάδες του βουλγαρικού στρατού, των οποίων το προσωπικό αυξήθηκε το 2014 (η άλλη είναι η 68η Ταξιαρχία Ειδικών Δυνάμεων), ενώ το ανθρώπινο δυναμικό σε όλους τους άλλους κλάδους των ενόπλων δυνάμεων μειώθηκε σύμφωνα με τα σχέδια μεταρρύθμισης του 2010.

Το 2013 η 61η Μηχανοκίνητη Ταξιαρχία Στριάμσκα υπέγραψε μνημόνιο συνεργασίας με τον ελληνικό σχηματισμό NRDC-GR, στα πλαίσια της νατοϊκής επιχειρησιακής διάρθρωσης.
Γιάννης Γάκης

Ο Γιάννης Γάκης, γεννημένος στις 30 Οκτωβρίου 1969, είναι Έλληνας πρώην διεθνής καλαθοσφαιριστής και προπονητής καλαθοσφαίρισης. Έχει ύψος 1,86 μ. και αγωνιζόταν στη θέση του πόιντ γκαρντ.
Οι Δύο Φρίντες

Οι Δύο Φρίντες (ισπανικά: "Las dos Fridas") είναι μια ελαιογραφία της Μεξικανής ζωγράφου Φρίντα Κάλο. O πίνακας ήταν το πρώτο έργο μεγάλης κλίμακας που έγινε από την Κάλο και θεωρείται ένα από τα πιο αξιόλογα έργα της. Ανήκει στο καλλιτεχνικό ρεύμα του σουρεαλισμού και στην τέχνη Ναΐφ. Πρόκειται για μια διπλή αυτοπροσωπογραφία, που απεικονίζει δύο εκδοχές της Κάλο να κάθονται μαζί. Η μία φοράει ένα λευκό βικτοριανό φόρεμα ευρωπαϊκού στιλ ενώ η άλλη φοράει ένα παραδοσιακό φόρεμα "Tehuana". Μερικοί ιστορικοί τέχνης αναφέρουν ότι οι δύο φιγούρες στον πίνακα είναι μια αναπαράσταση της διπλής κληρονομιάς της Φρίντα. Ο πατέρας της, Γκιγιέρμο Κάλο ήταν Γερμανός ενώ η μητέρα της, Ματίλντε Καλντερόν, ήταν μιγάδα με Ισπανική και Αμεριδιανή καταγωγή. Και οι δύο φιγούρες κρατούν αντικείμενα στην αγκαλιά τους. Η μεξικανική Φρίντα έχει ένα μικρό γλυπτό ενός αρχαίου θεού και η Ευρωπαϊκή Φρίντα κρατάει μια λαβίδα. Κηλίδες αίματος υπάρχουν στο λευκό φόρεμα της Ευρωπαϊκής Φρίντα από ένα σπασμένο αγγείο που έχει κοπεί από τις λαβίδες. Το αιμοφόρο αγγείο συνδέει τις δύο Φρίντες, περνώντας από τα χέρια τους στην καρδία τους. Το έργο αναφέρεται στη ζωή της Κάλο που ήταν γεμάτη μόνιμο πόνο και χειρουργικές επεμβάσεις και στην παράδοση των ανθρωποθυσιών των Αζτέκων.

Ο πίνακας δημιουργήθηκε το 1939, την ίδια χρονιά που η Κάλο πήρε διαζύγιο από τον Ντιέγκο Ριβέρα. Σύμφωνα με τον φίλο της Κάλο, "Fernando Gamboa", ο πίνακας ήταν εμπνευσμένος από δύο πίνακες που η Κάλο είχε δει νωρίτερα το ίδιο έτος στο Λούβρο, το «Οι δύο αδελφές» του Τεοντόρ Σασεριώ και το «Η Gabrielle d'Estrées και μία από τις αδελφές της» ανώνυμου καλλιτέχνη.

"Οι δύο Φρίντες" βρίσκονται στο Μουσείο Σύγχρονης Τέχνης του Μεξικού.
Λευκοθέα Λατσιών

Η Λευκοθέα Λατσιών είναι μια κυπριακή, γυναικεία ποδοσφαιρική ομάδα με έδρα τα Λατσιά της επαρχίας Λευκωσίας. Συμμετέχει στο Παγκύπριο πρωτάθλημα ποδοσφαίρου γυναικών έχοντας κατακτήσει το πρωτάθλημα 2 φορές. Επιπλέον, έχει κατακτήσει μία φορά το Κύπελλο Κύπρου. Χρώματα της ομάδας ήταν το μπλε και το άσπρο.
thumb|120px|Παλαιότερο έμβλημα της Λευκοθέας.
Σχηματισμός Μάχης της Ευρωπαϊκής Ένωσης

O Σχηματισμός Μάχης της Ευρωπαϊκής Ένωσης (EU BG) είναι πολυεθνικός τακτικός σχηματισμός που ακολουθεί την Κοινή Πολιτική Ασφάλειας και Άμυνας (ΚΠΑΑ) της Ευρωπαϊκής Ένωσης (ΕΕ). Απαρτίζεται από ένα συνασπισμό κρατών μελών, ενώ κάθε ένας από τους δεκαοκτώ σχηματισμούς αποτελείται από ένα ενισχυμένο τάγμα (1.500 στρατιώτες) με στοιχεία υποστήριξης μάχης. Οι σχηματισμοί είναι τακτικοί, έτσι ώστε να είναι έτοιμοι για επέμβαση ανά πάσα στιγμή. Οι δυνάμεις βρίσκονται υπό τον άμεσο έλεγχο του Συμβουλίου της Ευρωπαϊκής Ένωσης.

Οι μάχιμες μονάδες ήταν σε πλήρη επιχειρησιακή ικανότητα την 1η Ιανουαρίου του 2007, αν και, από τον Ιούλιο του 2015 δεν υπάρχει στρατιωτική δράση. Βασίζονται στις υπάρχουσες "ad hoc" αποστολές που η Ευρωπαϊκή Ένωση έχει αναλάβει και έχουν περιγραφεί από ορισμένους ως ένας νέος «τακτικός στρατός» για την Ευρώπη. Τα στρατεύματα και ο εξοπλισμός προέρχονται από τα κράτη μέλη της ΕΕ στο πλαίσιο ενός «ηγετικού κράτους». Το 2004, ο Γραμματέας των Ηνωμένων Εθνών, Κόφι Ανάν, χαιρέτισε τα σχέδια και υπογράμμισε την αξία και τη σημασία των μάχιμων μονάδων, βοηθώντας τη συμφωνία των Ηνωμένων Εθνών σε εστίες κρίσης.
Τζούλια Κρίστεβα

Η Τζούλια Κρίστεβα, που γεννήθηκε στις 24 Ιουνίου 1941, είναι μια Βουλγαρο-Γαλλίδα φιλόσοφος, κριτικός λογοτεχνίας, ψυχοαναλύτρια, φεμινίστρια  και, πιο πρόσφατα, συγγραφέας, που ζει στη Γαλλία από τα μέσα της δεκαετίας του 1960. Τώρα είναι καθηγήτρια στο Πανεπιστήμιο Paris Diderot.

Η Kristeva άσκησε  μεγάλη επιρροή στη διεθνή κριτική ανάλυση,στις  πολιτισμικές σπουδές και το φεμινισμό μετά τη δημοσίευση του πρώτου της βιβλίου με τίτλο" Σημειωτική", το 1969. Στο πολύ μεγάλο συγγραφικό έργο της περιλαμβάνονται  βιβλία και δοκίμια που ασχολούνται με τη διακειμενικότητα, τη σημειωτική και την καθημερινή γλώσσα στον τομέα της γλωσσολογίας, τη λογοτεχνική θεωρία και κριτική, την ψυχανάλυση, τη βιογραφία και την αυτοβιογραφία, την πολιτική και την πολιτισμική ανάλυση, την τέχνη και την ιστορία της τέχνης. Είναι από τα πιό διακεκριμένα μέλη της στρουκτουραλιστικής και μεταδομιστικης σκέψης.
Το Ουράνιο Τόξο

Το Ουράνιο Τόξο είναι μια ελαιογραφία του Αμερικανού καλλιτέχνη Τζώρτζ Ίνες, που βρίσκεται στο Μουσείο Τέχνης της Ινδιανάπολη στην Ιντιάνα. Απεικονίζει ένα ουράνιο τόξο κατά μήκος του ουρανού μετά από καταιγίδα.
Σι Λινγκ-τσι

Η Σι Λινγκ-τσι ("κινέζικα": 西陵氏), γνωστή και ως Λέι-Ζου ("κινέζικα": 嫘祖), είναι μυθική Κινέζα πριγκίπισσα και σύντροφος του θρυλικού Κίτρινου αυτοκράτορα. Σύμφωνα με την κινεζική λαογραφία, ανακάλυψε το μετάξι και τη σηροτροφία, ενώ εφηύρε τον αργαλειό μεταξιού κατά τον 27ο αιώνα π.Χ..
Γκάο Σιντζιάν

Ο Γκάο Σιντζιάν (高行健, "Gāo Xíngjiàn", γενν. 4 Ιανουαρίου 1940) είναι Κινέζος θεατρικός συγγραφέας, μυθιστοριογράφος κα κριτικός της λογοτεχνίας που ζει στη Γαλλία και τιμήθηκε το έτος 2000 με το Βραβείο Νόμπελ Λογοτεχνίας "«για ένα συνολικό έργο παγκόσμιας αξίας, τις πικρές του διεισδυτικές ματιές και τη γλωσσική εφευρετικότητά του»". Επιπλέον, είναι και αξιόλογος μεταφραστής (ιδίως του Μπέκετ και του Ιονέσκο), σεναριογράφος]], θεατρικός σκηνοθέτης και γνωστός ζωγράφος. Το 1998 του δόθηκε η γαλλική υπηκοότητα.

Το θέατρο του Γκάο θεωρείται θεμελιωδώς παράλογο ως προς τη φύση του και αβάν-γκαρντ στην Κίνα. Τα πεζά του τείνουν να είναι λιγότερο αποδεκτά στην Κίνα, αλλά θεωρούνται πολύ καλά στην Ευρώπη και στη Δύση γενικότερα.
Πορθμός του Ντρέικ

thumb|right|300px|Ο Πορθμός του Ντρέικ και τα σύνορα μεταξύ Χιλής και Αργεντινής
thumb|right|300px|Προφίλ βάθους, αλατότητας και της θερμοκρασίας των επιφανειακών υδάτων
Ο Πορθμός ή Πέρασμα του Ντρέικ (ισπανικά: "Pasaje de Drake") είναι ένας πορθμός μεταξύ του ακρωτηρίου Χορν της Νότιας Αμερικής και των Νοτίων Νήσων Σέτλαντ της Ανταρκτικής. Συνδέει το νοτιοδυτικό τμήμα του Ατλαντικού ωκεανού (Θάλασσα της Σκωτίας) με το νοτιοανατολικό τμήμα του Ειρηνικού ωκεανού και εκτείνεται στον Νότιο ωκεανό.

Ο πορθμός πήρε το όνομά του από τον άγγλο κουρσάρο Φράνσις Ντρέικ (Sir Francis Drake) του 16ου αιώνα, ο οποίος διέσχισε τον πορθμό του Μαγγελάνου, τον Σεπτέμβριο του 1578.
Μισό αιώνα νωρίτερα το 1525, μια θύελλα έσπρωξε νότια από την είσοδο του πορθμού του Μαγγελάνου, το ισπανικό πλοίο του Francisco de Hoces και το πλήρωμά του νόμισε ότι είδε το τέλος μιας γης, ενδεχομένως τον πορθμό του Ντρέικ. Για το λόγο αυτό, ορισμένοι ισπανοί και Λατινοαμερικάνοι ιστορικοί και πηγές αποκαλούν Mar de Hoces τον πορθμό από τον Francisco de Hoces.
Το πρώτο καταγεγραμμένο ταξίδι μέσα από το πορθμό του Ντρέικ έγινε από τον ολλανδό πλοηγό Βίλεμ Σχάουτεν το 1616, ο οποίος ονόμασε και το Ακρωτήριο Χορν σε ανάμνηση της γενέτειράς του, της ολλανδικής πόλης Χόορν (Hoorn).
Βασίλης Πατσατζόγλου

Ο Βασίλης Πατσατζόγλου (γεν. Ξάνθη, 10 Απριλίου 1994) είναι Έλληνας ποδοσφαιριστής που αγωνίζεται σαν αμυντικός. 

Επίσης ποδοσφαιριστής είναι ο θείος του, Χρήστος Πατσατζόγλου, με τον οποίο υπήρξαν συμπαίκτες για ενάμιση χρόνο, στον Ηρακλή Ψαχνών.
Lines

Lines είναι ο τίτλος ελληνικής δραματικής ταινίας σε σκηνοθεσία, σενάριο και παραγωγή Βασίλη Μαζωμένου. Πρωταγωνιστούν μεταξύ άλλων οι Θέμης Πάνου και Τάσος Νούσιας. Η παγκόσμια πρεμιέρα έγινε στις 21 Νοεμβρίου 2016 στο Τάλιν της Εσθονίας στα πλαίσια του φεστιβάλ Tallinn Black Nights Film Festival (Εσθονικά: Pimedate Ööde Filmifestival). Θεωρήθηκε από τους εγχώριους και ξένους κριτικούς ως μια από τις καλύτερες ελληνικές ταινίες του 2017.
Ευφορία

μικρογραφία|250x250εσ|Το παιχνίδι μπορεί να προκαλέσει μια έντονη κατάσταση ευτυχίας και ικανοποίησης.
Η ευφορία είναι μια συναισθηματική κατάσταση ευχαρίστησης κατά την οποία ένα άτομο βιώνει έντονα συναισθήματα ευημερίας, ευτυχίας, και ενθουσιασμού. Ορισμένα φάρμακα, πολλά από τα οποία προκαλούν εθισμό, μπορεί να προκαλέσουν ευφορία, η οποία τουλάχιστον εν μέρει, ενθαρρύνει την ψυχαγωγική τους χρήση. Ομοίως, ορισμένες φυσικές ανταμοιβές και κοινωνικές δραστηριότητες, όπως η αερόβια άσκηση, το γέλιο, το να ακούς διεγερτική μουσική, η δημιουργία μιας μουσικής σύνθεσης, και ο χορός μπορεί να προκαλέσουν μια κατάσταση ευφορίας. Ευφορία είναι επίσης ένα σύμπτωμα ορισμένων νευρολογικών ή ψυχιατρικών διαταραχών, όπως η μανία. Η ρομαντική αγάπη και τα συστατικά της ανθρώπινης σεξουαλικής απόκρισης του κύκλου, επίσης, συνδέονται με την πρόκληση ευφορίας.

Έντονη ευφορία πιστεύεται ότι προκύπτει με την ταυτόχρονη ενεργοποίηση κάθε ηδονικού κέντρου στον εγκέφαλο μέσω της οποίας λειτουργεί το σύστημα ανταμοιβής.
Άννα Βαγενά

Η Άννα Βαγενά είναι Ελληνίδα ηθοποιός και πολιτικός γεννημένη στις 15 Ιουνίου 1947 στη Λάρισα.
Ανώτατο Συμβούλιο Αθλητισμού Ενόπλων Δυνάμεων

Το Ανώτατο Συμβούλιο Αθλητισμού Ενόπλων Δυνάμεων (ΑΣΑΕΔ) είναι επιφωρτισμένο με θέματα που αφορούν τον αθλητισμό στις Ένοπλες Δυνάμεις και στα Σώματα Ασφαλείας της Ελλάδας. Το ΑΣΑΕΔ είναι μέλος του Διεθνούς Συμβουλίου Στρατιωτικού Αθλητισμού. Είναι υπεύθυνο για την εκπροσώπηση των αντίστοιχων ομάδων και μεμονομένων αθλητών σε διεθνείς διοργανώσεις.Το 1947 ο τότε επισμηναγός Ν.Γρηγοριάδης εισηγήθηκε στο Βασιλέα Πάυλο ως αρχηγού των ΕΔ, την ίδρυση του Ανώτατου Συμβουλίου Αθλητισμού ΕΔ(ΑΣΑΕΔ) για το συντονισμό της Φυσικής Αγωγής και του Αθλητισμού των κλάδων των ΕΔ. Η εισήγηση Γρηγοριάδη υλοποιείται το 1948 από το ΓΕΕΘΑ,το οποίο με απόφαση του συγκροτεί το ΑΣΑΕΔ, του οποίου επίτιμος πρόεδρος και ιδρυτής ήταν ο Βασιλέας Πάυλος, Πρόεδρος ο εκάστοτε ΥΕΘΑ και μέλη οι Αρχηγοί των ΕΔ Στρατού, Ναυτικού. Αεροπορίας, των ΣΑ με Γεν Γραμματέα τον Δ/ντή ΑΣΑΕΔ. Πρώτος Γεν. Γραμματέας αναλαμβάνει ο επισμηναγός Ν.Γρηγοριάδης.
Διακλαδική Διοίκηση Ειδικών Επιχειρήσεων

Η Διακλαδική Διοίκηση Ειδικών Επιχειρήσεων (ΔΔΕΕ) αποτελεί τμήμα των Ενόπλων Δυνάμεων της Ελλάδας. Σκοπό έχει το συντονισμό επίλεκτων μονάδων και των τριών κλάδων των ενόπλων δυνάμεων, με σκοπό την καλύτερη δυνατή χρήση τους.

Η ΔΔΕΕ συστάθηκε το 2013 με υπουργική απόφαση του τότε Υπουργού Εθνικής Άμυνας, Πάνου Παναγιωτόπουλου, έπειτα από την εισήγηση του Συμβουλίου Αρχηγών Γενικών Επιτελείων.
El Capitan Theatre

To El Capitan Theatre είναι ένα πλήρως αναπαλαιωμένο "movie palace", που βρίσκεται στο 6838, στη Λεωφόρο Χόλιγουντ, στο Χόλιγουντ. Ο χώρος διοικείται από την Buena Vista Theatres, Inc, τμήμα της Walt Disney Studios Motion Pictures, και περισσότερο εξυπηρετεί στις πρεμιέρες των ταινιών της Walt Disney Studios. Ο χώρος ξεκίνησε τη λειτουργία του στις 3 Μαΐου 1926, και η χωρητικότητα του φτάνει τις 1.100 θέσεις.
Ουίλιαμ Γκόντγουιν

μικρογραφία|Ουίλιαμ Γκόντγουιν
Ο Oυίλιαμ Γκόντγουιν (William Godwin, 3 Μαρτίου 1756 - 7 Απριλίου 1836) ήταν Άγγλος πολιτικός φιλόσοφος, συγγραφέας και δημοσιογράφος. Ως συγγραφέας ασχολήθηκε κυρίως με τη μυθιστοριογραφία και θεωρείται θεμελιωτής του κοινωνικού μυθιστορήματος. Έγινε ιδιαίτερα γνωστός για τις ριζοσπαστικές απόψεις του σχετικά με την εξουσία, τη θρησκεία και την προσωπική ελευθερία. Υπήρξε πρόδρομος του αγγλικού ρομαντισμού και συνδέθηκε φιλικά με τους ρομαντικούς Σάμιουελ Τέιλορ Κόλεριτζ, Γουίλιαμ Γουόρντσγουορθ και Τσαρλς Λαμπ. Υπήρξε από τους σημαντικότερους διανοητές που υποστήριξαν θεωρητικά την αθεΐα και τον αναρχισμό. Με τα έργα του "Περί πολιτικής δικαιοσύνης" και "Τα πράγματα όπως έχουν" ή "Οι περιπέτειες του Κάλεμπ Γουίλιαμς" άσκησε δριμεία κριτική στους πολιτικούς θεσμούς και στα αριστοκρατικά προνόμια αντίστοιχα.
Hummer H1

Το Hummer H1 ήταν ένα μεγάλο SUV αυτοκίνητο της αμερικανικής αυτοκινητοβιομηχανίας AM General, που παρήχθη μεταξύ του 1992 και του 2006. Ήταν η πολιτική έκδοση του HMMWV (High Mobility Military Wheeled Vehicle), που ήταν γνωστό στην καθημερινότητα ως Humvee. To H1 ήταν αρχικά γνωστό απλά ως Hummer έως το 2002, όταν παρουσιάστηκε το Hummer H2, το οποίο ήταν προϊόν της κοινοπραξίας μεταξύ της AM General και της επίσης αμερικανικής General Motors. Παρότι το HMMWV είχε αρχικά σχεδιαστεί αποκλειστικά για στρατιωτική χρήση, η πολιτική έκδοσή του οφείλει την εμφάνισή της στην αγορά λόγω της δημοσιότητας που απέκτησε από την επιχείρηση Καταιγίδα της Ερήμου στις αρχές του 1991, καθώς και από τη διαφημιστική εκστρατεία του ηθοποιού και μετέπειτα πολιτικού Άρνολντ Σβαρτσενέγκερ, με αποτέλεσμα να υπάρξει και ζήτηση από τμήμα του αγοραστικού κοινού.
Ιωάννης Γκόλιας

O Ιωάννης Γκόλιας είναι Έλληνας πολιτικός μηχανικός, πανεπιστημιακός και πρύτανης του ΕΜΠ. Έχει διατελέσει υπουργός Παραγωγικής Ανασυγκρότησης, Περιβάλλοντος και Ενέργειας.
Συνθήκη των Ηλυσίων

Η Συνθήκη των Ηλυσίων ήταν συνθήκη φιλίας μεταξύ Γαλλίας και Δυτικής Γερμανίας, η οποία υπεγράφη από τον Πρόεδρο Σαρλ ντε Γκωλ και τον Καγκελάριο Κόνραντ Αντενάουερ στις 22 Ιανουαρίου του 1963 στο Μέγαρο Ηλυσίων στο Παρίσι. Με την υπογραφή αυτής της συνθήκης, η Γερμανία και η Γαλλία καθιέρωσαν νέα θεμέλια για τις σχέσεις τους και τερμάτισαν αιώνες αντιπαλότητας μεταξύ τους.
Πεδίο Βολής Κρήτης

Το Πεδίο Βολής Κρήτης (Π.Β.Κ., αγγλικά: "NATO Missile Firing Installation", NAMFI) είναι πεδίο βολής πυραύλων στον κόλπο της Σούδας, στη νήσο Κρήτη της Ελλάδας.
Εμανυέλ Λεβινάς

O Εμανυέλ Λεβινάς ("Emmanuel Levinas", 12 Ιανουαρίου 1906 – 25 Δεκεμβρίου 1995) ήταν Γαλλοεβραίος φιλόσοφος Λιθουανικής καταγωγής, γνωστός για το έργο του στον υπαρξισμό, την ηθική, την οντολογία και την ιουδαϊκή φιλοσοφία και θεολογία.
115 Πτέρυγα Μάχης

Η 115 Πτέρυγα Μάχης (115 ΠΜ) είναι μονάδα της Πολεμικής Αεροπορίας και υπάγεται στο Αρχηγείο Τακτικής Αεροπορίας (ΑΤΑ). Η 115 ΠΜ εδρεύει στην Αεροπορική Βάση Σούδας στον κόλπο της Σούδας, ενώ τμήμα της χρησιμοποιούν οι δυνάμεις των ΗΠΑ.
116 Πτέρυγα Μάχης

Η 116 Πτέρυγα Μάχης (116 ΠΜ) είναι μονάδα της Πολεμικής Αεροπορίας και υπάγεται στο Αρχηγείο Τακτικής Αεροπορίας (ΑΤΑ). Η 116 ΠΜ εδρεύει στην Αεροπορική Βάση Αράξου στον Άραξο.
Windows 2.1x

Τα Windows 2.1x (με κωδικό όνομα Blaze) είναι μια σειρά λειτουργικών συστημάτων λειτουργικών περιβαλλόντων βασισμένα σε γραφικά περιβάλλοντα και δημιουργήθηκε από την Microsoft. Αποτελείται από τα Windows/286 και Windows/386, τα οποία κυκλοφόρησαν 27 Μαΐου του 1988, λιγότερο από έξι μήνες μετά τα Windows 2.0. Και οι δύο εκδόσεις μπορούν να εκμεταλλευτούν τις δυνατότητες των μικροεπεξεργαστών Intel 80286 και Intel 80386. Απαιτείται ένας σκληρός δίσκος για την πρώτη φορά εγκατάστασης.
Νότια Σέτλαντ

Τα Νότια Σέτλαντ (αγγλικά: "South Shetland"), είναι αρχιπέλαγος που βρίσκεται περίπου 120 χιλιόμετρα βόρεια της Ανταρκτικής χερσονήσου της Ανταρκτικής με συνολική έκταση 3.687 τετραγωνικά χιλιόμετρα. Με τη Συνθήκη της Ανταρκτικής, το 1959, τα νησιά όπως και η Ανταρκτική θεωρούνται επιστημονική προστατευόμενη περιοχή, ελεύθερη για επιστημονική έρευνα και στην οποία απαγορεύεται κάθε στρατιωτική δράση.

Τα νησιά διεκδικούνται από το Ηνωμένο Βασίλειο από το 1908 και από το 1962 ως μέρος του Βρετανικού εδάφους της Ανταρκτικής. Επίσης διεκδικούνται από τη Χιλή (από το 1940, ως τμήμα της επαρχίας της Χιλιανής Ανταρκτικής Περιοχής) και από την Αργεντινή (από το 1943, ως μέρος της Ανταρκτικής της Αργεντινής, της επαρχίας της Γης του Πυρός).

Αρκετές χώρες διατηρούν ερευνητικούς σταθμούς στα νησιά. Οι περισσότεροι σταθμοί βρίσκονται στη νήσο Κινγκ Τζορτζ, και επωφελούνται από το αεροδρόμιο της Χιλιανής βάσης, Εδουάρδο Φρέι. Υπάρχουν δεκαέξι ερευνητικοί σταθμοί μέχρι σήμερα σε διάφορα μέρη των νησιών, με περισσότερους τους σταθμούς της Χιλής.

thumb|Τα Νότια Σέτλαντ και η Ανταρκτική χερσόνησος, φωτογραφία αστροναύτη 2011.
Τζιανκάρλο Μινάρντι

Ο Τζιανκάρλο Μινάρντι(γεν. στη Φαέντσα της Ιταλίας στις 18 Σεπτεμβρίου του 1947) είναι Ιταλός επιχειρηματίας, ο οποίος το 1979 ίδρυσε την ομώνυμη ομάδα της Φόρμουλα 1.
Αεροπορικό Απόσπασμα Χρυσούπολης

Το Αεροπορικό Απόσπασμα Χρυσούπολης (Α/Απ Χρυσούπολης) είναι μονάδα της Πολεμικής Αεροπορίας και υπάγεται στο Αρχηγείο Τακτικής Αεροπορίας (ΑΤΑ). Το Α/Απ Χρυσούπολης εδρεύει στο Αεροδρόμιο Μέγας Αλέξανδρος πλησίον της Χρυσούπολης.
Στρατόπεδο Μπόντστιλ

Το Στρατόπεδο Μπόντστιλ (αγγλικά: "Camp Bondsteel") είναι η κύρια βάση του Στρατού των ΗΠΑ υπό τη διοίκηση της KFOR στο Κοσσυφοπέδιο. Η βάση βρίσκεται κοντά στο Φεριζάι, στο ανατολικό τμήμα του Κοσσυφοπεδίου και χρησιμεύει ως έδρα του ΝΑΤΟ, για τον Πολυεθνικό Σχηματισμό Μάχης Ανατολή (MNBG-Ε) της KFOR. Η βάση πήρε την ονομασία της από τον παραλήπτη του Μεταλλίου της Τιμής στον Πόλεμο του Βιετνάμ, Επικελευστή Τζέιμς Λ. Μπόντστιλ.

Το Στρατόπεδο Μπόντστιλ κατασκευάστηκε από το 94η Τάγμα Μηχανικού Κατασκευών, 568 Combat Support Engineer Εταιρεία μαζί με την ιδιωτική εταιρεία Kellogg, Brown and Root Corporation (KBR) υπό τη διεύθυνση του Μηχανικού Σώματος Στρατού. Η KBR είναι επίσης ο κύριος ανάδοχος για τη λειτουργία του στρατοπέδου. Το στρατόπεδο είναι χτισμένο κυρίως από ξύλο, με ασιατικού τύπου καλύβες και περιβάλλεται από ένα ψηλό χωμάτινο τοίχο 2,5 μ. Το στρατόπεδο καταλαμβάνει 955 στρέμματα (3,86 τ.χλμ.) γης. Για την κατασκευή της βάσης ισοπεδώθηκαν δύο λόφοι. Τον Αύγουστο του 1999, κατασκευάστηκαν 52 ελικοδρόμια στην περίμετρο της εγκατάστασης.
Αγροτική Περιοχή Καχάμα

Η Αγροτική Περιοχή Καχάμα (Αγγλικά: Kahama Rural District, Σουαχίλι: Wilaya ya Kahama Vijijini), είναι μία από τις πέντε επαρχίες στην Περιφέρεια Σινυάνγκα "(Shinyanga Region)" της Τανζανίας. Το επαρχιακό της κέντρο είναι η πόλη Καχάμα "(Kahama)". Η επαρχία αποτελείται από δύο ξεχωριστά τμήματα, τα οποία χωρίζονται από την Αστική Περιοχή Καχάμα "(Kahama Urban District)". Το βορειοανατολικό τμήμα είναι το Συμβούλιο Μσαλάλα "(Msalala Council)", ενώ το νοτιοδυτικό τμήμα είναι το Συμβούλιο Ουσέτου "(Ushetu Council)".

Κατά το 2012, σύμφωνα με την Εθνική Απογραφή της Τανζανίας, ο πληθυσμός στην Αγροτική Επαρχία Καχάμα "(Kahama Rural District)", ήταν 523.802 άτομα.
Αστική Περιοχή Καχάμα

Η Αστική Περιοχή Καχάμα (Αγγλικά: Kahama Urban District, Σουαχίλι: Wilaya ya Kahama), είναι μία από τις πέντε επαρχίες στην Περιφέρεια Σινυάνγκα "(Shinyanga Region)" της Τανζανίας. Συνορεύει στα βόρεια και νότια με την Αγροτική Περιοχή Καχάμα "(Kahama Rural District)", ανατολικά με την Περιοχή Νζέγκα "(Nzega District)" και δυτικά με την Περιοχή Μπουκόμπε "(Bukombe District)".

Κατά το 2012, σύμφωνα με την Εθνική Απογραφή της Τανζανίας, ο πληθυσμός στην Αστική Επαρχία Καχάμα "(Kahama Urban District)", ήταν 242.208 άτομα.
Ντομένικους Φερβίλτ

Ο Ντομένικους Φερβίλτ (φλαμανδικά: Domenicus Verwilt (αναφερόμενος ορισμένες φορές και ως "ver Wilt") ήταν Φλαμανδός ζωγράφος, ο οποίος δραστηριοποιήθηκε στη Σουηδία.
Περιφέρεια Σινυάνγκα

Η Περιφέρεια Σινυάνγκα (Αγγλικά: Shinyanga Region, Σουαχίλι: Mkoa wa Shinyanga) είναι μια από τις 30 διοικητικές περιφέρειες της Τανζανίας. Περιφερειακή πρωτεύουσα είναι ο Δήμος Σινυάνγκα "(Shinyanga Municipality)".

Σύμφωνα με την εθνική απογραφή του 2012, ο πληθυσμός στην Περιφέρεια Σινυάνγκα "(Shinyanga Region)" είχε 1.534.808 άτομα. Για το διάστημα 2002-2012, ο μέσος ετήσιος ρυθμός αύξησης του πληθυσμού στην περιοχή ήταν 2,1 τοις εκατό, ο εικοστός υψηλότερος στη χώρα. Ήταν επίσης η δέκατη πιο πυκνοκατοικημένη Περιφέρεια, με 81 άτομα ανά τετραγωνικό χιλιόμετρο σε μια έκταση 18.901 τετραγωνικών χιλιομέτρων (7.297,2 mi²).

Η περιφέρεια συνορεύει στα βόρεια με την Περιφέρεια Μουάνζα "(Mwanza Region)", ανατολικά με την Περιφέρεια Σιμίγιου "(Simiyu Region)", νότια από την Περιφέρεια Ταμπόρα "(Tabora Region)" και δυτικά με την Περιφέρεια Γκεΐτα "(Geita Region)".
Αγροτική Περιοχή Σινυάνγκα

Η Αγροτική Περιοχή Σινυάνγκα (Αγγλικά: Shinyanga Rural District, Σουαχίλι: Wilaya ya Shinyanga Vijijini), είναι μία από τις πέντε επαρχίες στην Περιφέρεια Σινυάνγκα "(Shinyanga Region)" της Τανζανίας. Συνορεύει στα βόρεια με την Αστική Περιοχή Σινυάνγκα "(Shinyanga Urban District)", ανατολικά με την Περιοχή Κισάπου "(Kishapu District)", νότια με την Περιφέρεια Ταμπόρα "(Tabora Region)" και δυτικά με την Αστική Περιοχή Καχάμα "(Kahama Urban District)".

Κατά το 2012, σύμφωνα με την Εθνική Απογραφή της Τανζανίας, ο πληθυσμός στην Αγροτική Επαρχία Σινυάνγκα "(Shinyanga Rural District)", ήταν 334.417 άτομα.
Αστική Περιοχή Σινυάνγκα

Η Αστική Περιοχή Σινυάνγκα (Αγγλικά: Shinyanga Urban District, Σουαχίλι: Wilaya ya Shinyanga Mjini), είναι μία από τις πέντε επαρχίες στην Περιφέρεια Σινυάνγκα "(Shinyanga Region)" της Τανζανίας και συμπεριλαμβάνει και την πόλη Σινυάνγκα "(Shinyanga)". Συνορεύει στα βόρεια και ανατολικά με την Περιοχή Κισάπου "(Kishapu District)" και νότια και δυτικά με την Αγροτική Περιοχή Σινυάνγκα "(Shinyanga Rural District)".
Κατά το 2002, σύμφωνα με την Εθνική Απογραφή της Τανζανίας, ο πληθυσμός στην Αστική Επαρχία Σινυάνγκα "(Shinyanga Urban District)", ήταν 134.523 άτομα, ενώ, κατά το 2012 αριθμούσε 161.391 άτομα.
Τριεθνές σημείο

Αμφισβητούμενο τριεθνές σημείο ανάμεσα στη [[Συρία]], το [[Ισραήλ]] και την [[Ιορδανία]]
Τριεθνές σημείο ονομάζεται κάθε γεωγραφικό σημείο στο οποίο τα σύνορα τριών χωρών συναντώνται.

Υπάρχουν περί τα 176 τριεθνή σημεία. Σχεδόν τα μισά από αυτά βρίσκονται μέσα σε ποτάμια, λίμνες ή θάλασσες. Στις περιπτώσεις που βρίσκονται στην ξηρά, τα σημεία αυτά σημαδεύονται συχνά από ορόσημα ή στήλες, και σε κάποιες περιπτώσεις από μεγαλύτερες δομές.

Συνήθως όσο περισσότερα γειτονικά κράτη έχει μια χώρα, τόσο περισσότερα τριεθνή σημεία διαθέτει. Η Κίνα, με 16 τριεθνή σημεία στα σύνορά της, και η Ρωσία (με 11 ως 14) έχουν τα περισσότερα. Ως προς την Ευρώπη, η χωρίς θαλάσσιες ακτές Αυστρία έχει 9 τριεθνή σημεία, μεταξύ των οποίων τα δύο με την Ελβετία και το Λίχτενσταϊν. Νησιωτικές χώρες όπως η Σιγκαπούρη μπορεί να έχουν τριεθνή σημεία στα χωρικά τους ύδατα. Μια χώρα που συνορεύει μόνο με μία άλλη, όπως η Πορτογαλία, η Δανία ή οι ΗΠΑ δεν έχει τριεθνή σημεία. Στην Ελλάδα υπάρχουν 3 τριεθνή σημεία, στα σύνορά της με Τουρκία, Βουλγαρία, Βόρεια Μακεδονία και Αλβανία.

Υπάρχει ένα μόνο τετραεθνές σημείο, και αυτό αμφισβητούμενο. Δεν υπάρχει πενταεθνές σημείο πουθενά στη Γη, μόνο σε εσωτερικά σύνορα, μεταξύ διοικητικών διαιρέσεων της ίδιας χώρας, αλλά οι εδαφικές διεκδικήσεις 6 κρατών στην Ανταρκτική συγκλίνουν σε ένα σημείο: στον Νότιο Πόλο.

Είναι συχνά παράνομη η διάσχιση εθνικών συνόρων εκτός των συνοριακών σημείων ελέγχου και για τον λόγο αυτό είναι τυπικά παράνομο το να περπατά κάποιος γύρω από πολλά τριεθνή σημεία. Κράτη με καλές σχέσεις μεταξύ τους έχουν γενικά τα σημεία ελέγχου λίγο μετατεθειμένα από την αληθινή γραμμή των συνόρων, ώστε να επιτρέπουν στους τουρίστες να περπατούν γύρω από τα ορόσημα τριεθνών σημείων χωρίς να απασχολούν τις υπηρεσίες λαθρομετανάστευσης.
Βίλεμ Αϊντχόφεν

Ο Βίλεμ Αϊντχόφεν ("Willem Einthoven", 21 Μαΐου 1860 - 29 Σεπτεμβρίου 1927) ήταν Ολλανδός γιατρός και φυσιολόγος. Εφηύρε το πρώτο πρακτικό ηλεκτροκαρδιογράφημα (ΗΚΓ) το 1895, χάρη στο οποίο έλαβε το βραβείο Νόμπελ Φυσιολογίας και Ιατρικής το 1924 ("για την ανακάλυψη του μηχανισμού του ηλεκτροκαρδιογραφήματος").
Δύναμη Κοσσυφοπεδίου

Η Δύναμη Κοσσυφοπεδίου (ΔΥΚΟ, αγγλικά: "Kosovo Force", KFOR, κυριλλικό αλφάβητο: КФОР) είναι διεθνής ειρηνευτική δύναμη υπό την ηγεσία του Οργανισμού Βορειοατλαντικού Συμφώνου (NATO) η οποία ήταν υπεύθυνη για τη δημιουργία ενός ασφαλούς περιβάλλοντος στο Κοσσυφοπέδιο.

Η KFOR εισήλθε στο Κόσοβο στις 12 Ιουνίου 1999, δύο ημέρες μετά την υιοθέτηση του Ψηφίσματος 1244 του Συμβουλίου Ασφαλείας των Ηνωμένων Εθνών. Εκείνη την εποχή, το Κοσσυφοπέδιο αντιμετώπιζε μια σοβαρή ανθρωπιστική κρίση, με τις στρατιωτικές δυνάμεις της Ομοσπονδιακής Δημοκρατίας της Γιουγκοσλαβίας και του Απελευθερωτικού Στρατού του Κοσόβου σε καθημερινή διαμάχη. Σύμφωνα με το ΝΑΤΟ, οι Σερβικές δυνάμεις είχαν διαπράξει εθνοκάθαρση κατά των Αλβανών του Κοσόβου και ο αριθμός των νεκρών είχε φθάσει σε ιστορικά υψηλά επίπεδα. Σχεδόν ένα εκατομμύριο άνθρωποι είχαν εγκαταλείψει το Κοσσυφοπέδιο ως πρόσφυγες.

Η KFOR έχει μεταβιβάσει σταδιακά τις ευθύνες της στην Αστυνομία του Κοσόβου και σε άλλες τοπικές αρχές. Η δύναμη της KFOR στις 23 Μαΐου 2016 αριθμούσε 4.600 στρατιώτες.
Αλεξάντερ Κόοσεμανς

Ο Αλεξάντερ Κόοσεμανς (φλαμανδικά: Alexander Coosemans, Αμβέρσα, 1627 - Αμβέρσα, 1689) ήταν Φλαμανδός ζωγράφος της τεχνοτροπίας μπαρόκ, ο οποίος ειδικευόταν σε νεκρές φύσεις με άνθη, φρούτα και άψυχα αντικείμενα. Ζωγράφισε νεκές φύσεις "βάνιτας", "pronkstilleven" και σκηνές με θηράματα.
Δημήτρης Κουτσογιάννης

Ο Δημήτρης Κουτσογιάννης (ψευδώνυμα Δημητριάδης ή Ψαράς) (1898-1944) ήταν Έλληνας λοχίας του Κόκκινου Στρατού και αρχικά στέλεχος του ΚΚΕ. Κατά την περίοδο της μεταξικής δικτατορίας κατέστη μέλος του ασφαλίτικου μηχανισμού που ονομάστηκε "Προσωρινή Διοίκηση του ΚΚΕ" και επί κατοχής ήταν πράκτορας των ναζιστικών αρχών Ασφαλείας. Εκτελέστηκε από την ΟΠΛΑ τον Δεκέμβριο του 1944.
Diabolical Fullmoon Mysticism

Το Diabolical Fullmoon Mysticism είναι το πρώτο άλμπουμ του νορβηγικού black metal συγκροτήματος Immortal. Κυκλοφόρησε το 1992 από την Osmose Records, σε μορφή CD και μικρό αριθμό βινυλίων και κασσετών. Επανεκδόθηκε το 2005. Είναι ο μόνος δίσκος της μπάντας με τον ντράμερ Armagedda.
Ένοπλες Δυνάμεις Σερβίας και Μαυροβουνίου

Οι Ένοπλες Δυνάμεις Σερβίας και Μαυροβουνίου (σερβικά: Војска Србије и Црне Горе, ВСЦГ) ήταν οι ένοπλες δυνάμεις του κράτους της Σερβίας και Μαυροβουνίου. Περιελάμβαναν επίγειες δυνάμεις με εσωτερικά και συνοριακά στρατεύματα, ναυτικές δυνάμεις, εναέριες δυνάμεις και δυνάμεις αεράμυνας και πολιτικής άμυνας.

Αποτέλεσαν τη συνέχεια των Γιουγκοσλαβικών Ενόπλων Δυνάμεων (Војска Југославије, ВЈ, 1992–2003) από τα απομεινάρια του Γιουγκοσλαβικού λαϊκού στρατού (JNA), των ενόπλων δυνάμεων της Σοσιαλιστικής Ομοσπονδιακής Δημοκρατίας της Γιουγκοσλαβίας. Το κράτος, τότε ονομαζόταν Ομοσπονδιακή Δημοκρατία της Γιουγκοσλαβίας, ενώ συμμετείχε στους πολέμους της Γιουγκοσλαβίας με περιορισμένη άμεση παρέμβαση από τις δικές του ένοπλες δυνάμεις. Μετά το τέλος των πολέμων και των συνταγματικών μεταρρυθμίσεων του 2003, με τις οποίες το κράτος μετονομάστηκε σε «Σερβία και Μαυροβούνιο», οι ένοπλες δυνάμεις μετονομάστηκαν επίσης σε «Ένοπλες Δυνάμεις Σερβίας και Μαυροβουνίου». Οι ένοπλες δυνάμεις συμμετείχαν ενεργά στην καταπολέμηση των ανταρτικών ομάδων του Απελευθερωτικού Στρατού του Κοσσυφοπεδίου (UÇK) και του Απελευθερωτικού Στρατού του Πρέσεβο, της Μεντβέντια και του Μπουγιάνοβατς κατά τη διάρκεια των συγκρούσεων στον πόλεμο του Κοσσυφοπεδίου και της κοιλάδας του Πρέσεβο, ενώ ενεπλάκησαν επίσης με αεροπλάνα του NATO κατά τη διάρκεια των βομβαρδισμών της Γιουγκοσλαβίας.

Μετά τη διάλυση της Σερβίας και Μαυροβουνίου με το δημοψήφισμα ανεξαρτησίας του Μαυροβουνίου από το 2006, ένα τμήμα των ενόπλων δυνάμεων δόθηκε στο Μαυροβούνιο, ενώ το μεγαλύτερο μέρος τους παρέμεινε στη Σερβία. Το Μαυροβούνιο κληρονόμησε το πολεμικό ναυτικό και η Σερβία έγινε μεσόγεια.
Στο Μουλέν Ρουζ

Το έργο Στο Μουλέν Ρουζ (γαλλικά: "Au Moulin Rouge") είναι μια ελαιογραφία σε καμβά του Γάλλου ζωγράφου Ανρί ντε Τουλούζ-Λωτρέκ. Ζωγραφίστηκε μεταξύ της περιόδου 1892 και 1895. Είναι μέρος της σειράς έργων του Τουλούζ-Λωτρέκ που απεικονίζουν το καμπαρέ Μουλέν Ρουζ που χτίστηκε στο Παρίσι το 1889. Στα υπόλοιπα έργα συμπεριλαμβάνονται το "Στο Μουλέν Ρουζ, ο Χορός" και η αφίσα "Μουλέν Ρουζ: Λα Γκουλύ".

Ο πίνακας απεικονίζει μια ομάδα από τρεις άνδρες και δύο γυναίκες που κάθονται γύρω από ένα τραπέζι. Από δεξιά προς τα αριστερά, οι άνθρωποι στο τραπέζι είναι: o Εντουάρντ Ντεζαντάν, η χορεύτρια Λα Μακαρονά, ο φωτογράφος Πωλ Σεσκό και ο φωτογράφος Μωρίς Γκιμπέρ. Η γυναίκα μπροστά και στα δεξιά είναι η αγγλίδα χορεύτρια Μέι Μίλτον. Στο βάθος, στα δεξιά, διακρίνεται η Λα Γκουλύ μαζί με παρέα. Στο βάθος, στα αριστερά βρίσκεται ο ίδιος ο Τουλούζ Λωτρέκ και ο Γκαμπριέλ Ταπιέ ντε Σελερόν.

O πίνακας "Στο Μουλέν Ρουζ" είναι ιδιοκτησίας του Ινστιτούτου Τέχνης του Σικάγο και μέρος της συλλογής "Memorial Collection Helen Birch Bartlett", όπου πρωτοπαρουσιάστηκε στις 23 Δεκεμβρίου του 1930. Εκτέθηκε στο Λονδίνο το 2011 στο "Courtauld Institute of Art". Σήμερα βρίσκεται στο Ινστιτούτο Τέχνης του Σικάγο, ως μέρος της μόνιμης συλλογής του.
Γαβριήλ Σφραντζής

Ο Γαβριήλ Σφραντζής (δρ. προ του 1280) ήταν Βυζαντινός αριστοκράτης και αυλικός.

Λίγα πράγματα είναι γνωστά για τον ίδιο. Πιθανώς να επρόκειτο για υιό της Μαρίας Σφράντζαινας, κόρης του Ιωάννη Πετραλίφα και ανδραδέλφης του Μιχαήλ Β΄ Κομνηνού Δούκα, Δεσπότη της Ηπείρου. Έμεινε χήρα το 1257, ενώ, στην συνέχεια, νυμφεύθηκε εκ νέου, αρχικώς με τον κυβερνήτη του Άρβανου, Κωνσταντίνο Χαβάρων, και αργότερα με τον Φιλίππο Κινάρντο, τον Σικελό ναύαρχο της Κέρκυρας. Κάποια στιγμή υπηρέτησε ως παρακοιμώμενος της σφενδόνης (της μεγάλης σφραγίδας) του Αυτοκράτορα Μιχαήλ Η΄ Παλαιολόγου (βασίλευσε μεταξύ 1259–1282), ωστόσο τυφλώθηκε από τον τελευταίο κάποια στιγμή προ του 1280. Η τελευταία αναφορά στο πρόσωπό του γίνεται στην διάρκεια του συγκεκριμένου έτους, όταν και συνόδευσε τον Αυτοκράτορα έως τη Νικομήδεια, μαζί με τον ξάδερφό του, Ιωάννη Δούκα.
Φρεντερίκ Ζολιό-Κιουρί

Ο Φρεντερίκ Ζολιό-Κιουρί ("Frédéric Joliot-Curie", 19 Μαρτίου 1900 – 14 Αυγούστου 1958) ήταν Γάλλος φυσικός και σύζυγος της Ιρέν Ζολιό-Κιουρί, μαζί με την οποία βραβεύτηκαν με το βραβείο Νόμπελ Χημείας το 1935 για την ανακάλυψη της τεχνητής ραδιενέργειας. Αυτό κατέστησε την οικογένεια Κιουρί την οικογένεια με τους περισσότερους βραβευμένους με νόμπελ μέχρι σήμερα.
Κωνσταντίνος Χαβάρων

Ο Κωνσταντίνος Χαβάρων (δρ. 1256/7–59) ήταν αξιωματούχος και επαρχιακός διοικητής στην υπηρεσία της Αυτοκρατορίας της Νίκαιας.

Ήταν έμπιστος του Αυτοκράτορα Θεόδωρου Β΄ Λάσκαρη, ενώ ορίστηκε από τον τελευταίο ως διοικητής της επαρχίας του Άρβανου, στη σημερινή κεντρική Αλβανία. Το 1256/7 αποπλανήθηκε από την Μαρία Σφράντζαινα, την χήρα ανδραδέλφη του Δεσπότη της Ηπείρου, Μιχαήλ Β΄ Κομνηνού Δούκα. Ο Χαβάρων νυμφεύθηκε την Μαρία και αυτομόλησε στον Ηπειρώτη ηγεμόνα, ο οποίος όμως τον φυλάκισε στα Κάνινα. Το 1259, ο Αυτοκράτορας Μιχαήλ Η΄ Παλαιολόγος έστειλε τον Θεόδωρο Φιλή να διαπραγματευτεί την απελευθέρωσή του. Καμία περαιτέρω πληροφορία δεν είναι γνωστή για τον ίδιο, η σύζυγός του όμως νυμφεύθηκε εκ νέου το 1266.
Τσεν Ταντσίνγκ

Ο Τσεν Ταντσίνγκ ("陈丹青", 11 Αυγούστου 1953) είναι Κινέζος ζωγράφος, συγγραφέας, διανοούμενος και καλλιτέχνης που επηρέασε σημαντικά την Πολιτιστική Επανάσταση της Κίνας.
Ο Τσάρλι και το Εργοστάσιο Σοκολάτας

"Ο Τσαρλι και το Εργοστάσιο Σοκολάτας" είναι παιδικό βιβλίο του 1964 από το Βρετανό συγγραφέα Ροαλντ Νταλ. Η ιστορία περιγράφει τις περιπέτειες του νεαρού Τσάρλι Μπάκετ στο εργοστάσιο σοκολάτας του εκκεντρικού σοκολατοποιού Γουίλι Γουόνκα.

"Ο Τσάρλι και το Εργοστάσιο Σοκολάτας" εκδόθηκε πρώτη φορά στις ΗΠΑ το 1964 και στη συνέχεια στο Ηνωμένο Βασίλειο. Στην Ελλάδα πρωτοκυκλοφόρησε το 1981 από τις εκδόσεις Μετόπη, ενώ από το 1988 κυκλοφορεί από τις εκδόσεις Ψυχογιός με μετάφραση της Τζένιας Καββαδία και εικονογράφηση της Εύης Τσακνιά. Το βιβλίο μεταφέρθηκε στον κινηματογράφο δύο φορές, μια το 1971 και μια το 2005. Η συνέχεια του βιβλίου "Ο Τσάρλι και ο Μεγάλος Γυάλινος Ανελκυστήρας" γράφτηκε από το Ρόαλν Νταλ το 1971 και εκδόθηκε το 1972. Ο Νταλ σχεδίαζε και ένα τρίτο βιβλίο το οποίο δεν έγραψε ποτέ.
Στο Μουλέν Ρουζ, ο Χορός

Το έργο Στο Μουλέν Ρουζ, ο Χορός είναι ελαιογραφία ζωγραφισμένη από τον Γάλλο καλλιτέχνη Ανρί ντε Τουλούζ Λωτρέκ. Ζωγραφισμένο το 1890, είναι το δεύτερο από μια σειρά γραφικών έργων από τον Τουλούζ Λωτρέκ που απεικονίζει το καμπαρέ Μουλέν Ρουζ που χτίστηκε στο Παρίσι το 1889. Απεικονίζει δύο χορεύτριες που χορεύουν το καν-καν στη μέση μιας κατάμεστης αίθουσας χορού. Μια πρόσφατα ανακαλυφθείσα αφιέρωση από τον Τουλούζ Λωτρέκ στο πίσω μέρος του πίνακα έχει ως εξής: «Οι οδηγίες των νέων από την Βαλεντίνα "χωρίς κόκαλα"». Αυτό σημαίνει ότι ο άντρας στα αριστερά της γυναίκας που χορεύει, είναι η Βαλεντίν χωρίς κόκαλα μια διάσημη χορεύτρια του Μουλέν Ρουζ, που διδάσκει την πρόσφατη προσθήκη στο καμπαρέ. Στα δεξιά βρίσκεται μια μυστηριώδης αριστοκρατική γυναίκα στα ροζ. Στο φόντο υπάρχουν πολλά αριστοκρατικά πρόσωπα, όπως ο ποιητής Έντουαρντ Γέιτς, ο ιδιοκτήτης του καμπαρέ, ακόμα και ο πατέρας του Τουλούζ Λωτρέκ. Το έργο είναι αυτή τη στιγμή εμφανίζεται στο Μουσείο Τέχνης της Φιλαδέλφειας.
Pure Holocaust

Το Pure Holocaust είναι το δεύτερο άλμπουμ του νορβηγικού black metal συγκροτήματος Immortal. Κυκλοφόρησε το 1993 από την Osmose Records. Θεωρείται ένας από τους καλύτερους δίσκους του συγκροτήματος, και από τους πιο χαρακτηριστικούς της νορβηγικής black metal σκηνής.
Α΄ κατηγορία πετοσφαίρισης ανδρών Κύπρου 1978

Η Α΄ κατηγορία πετοσφαίρισης ανδρών Κύπρου 1978 ήταν η 1η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης, η οποία είχε ιδρυθεί τη χρονιά αυτή. Το πρωτάθλημα κέρδισε η Ανόρθωση για 1η φορά στην ιστορία της.
Το κυνήγι

Το κυνήγι είναι δανέζικη ταινία του 2012 σε σκηνοθεσία του Τόμας Βίντερμπεργκ και σε σενάριο του σκηνοθέτη και του Τομπίας Λίντχολμ.
Πράσινα σταροχώραφα με κυπαρίσσια

Το έργο Πράσινα σταροχώραφα με κυπαρίσσια (γαλλικά: Champ de blé vert avec cyprès) είναι μια ελαιογραφία σε καμβά του Ολλανδού μετα-ιμπρεσιονιστή Βίνσεντ βαν Γκογκ. Ολοκληρώθηκε το 1889, ενώ ο Βαν Γκογκ είχε εγκλειστεί οικειοθελώς στο άσυλο του Αγίου Παύλου κοντά στο Σεν Ρεμί στην Προβηγκία. Αρκετοί πίνακες με σιταροχώραφα με κυπαρίσσια έγιναν όταν ο Βαν Γκογκ ήταν σε θέση να αφήσει τους χώρους του ασύλου και να εξερευνήσετε το τοπίο της περιοχής. Εκτός από την αγάπη του για τα κυπαρίσσια, ο Βαν Γκογκ είχε μια ιδιαίτερη αγάπη στα χωράφια με σιτάρι. Τα απεικονίζει δεκάδες φορές τα τελευταία χρόνια. Για τον Βίνσεντ συμβόλιζαν τον κύκλο της ζωής και του θανάτου και έβρισκε μέσα τους παρηγοριά και έμπνευση.

Στα μέσα του Ιουνίου 1889, ο Βίνσεντ έγραφε στην αδελφή του Ουίλ ότι είχε μόλις ολοκληρώσει έναν πίνακα ζωγραφικής που απεικόνιζε «ένα χωράφι με κίτρινο σιτάρι που περιβάλλεται από βάτα και πράσινους θάμνους. Στο τέλος του χωραφιού ένα μικρό ροζ σπίτι με ένα ψηλό και σκούρο κυπαρίσσι ξεχωρίζει από τους μακρινούς μωβ και μπλε λόφους, καθώς και από έναν αξέχαστο μπλε ουρανό με ροζ ραβδώσεις των οποίων οι καθαρές αποχρώσεις έρχονται σε αντίθεση με τα ήδη βαριά, καμένα στάχια, των οποίων οι τόνοι είναι τόσο ζεστοί όσο η κόρα ενός καρβελιού ψωμί.»

Αν και η σύνθεση είναι παρόμοια με πολλά έργα ζωγραφικής από τον Κλωντ Μονέ, τον Πιερ Ωγκύστ Ρενουάρ, τον Άλφρεντ Σίσλεϋ και τον Καμίλ Πισαρό, ο Ρόναλντ Πίνκβανς λέει ότι «σε σύγκριση με την υψηλή τεχνική των Ιμπρεσιονιστών, το χρώμα χρησιμοποιείται περισσότερο τοπικά και οι πινελιές είναι πιο οργανικές και δυναμικά φωλιασμένες.» Ωστόσο, «χωρίς χωρικές στρεβλώσεις, χωρίς υπερβολικά αυξημένες χρωματικές τονικότητες και χωρίς επαναστατικό συμβολισμό, το τοπίο επιβεβαιώνει την φυσικότητά του μέσα από μια ιμπρεσιονιστική σύμβαση. Ούτε εκδηλώνει ψυχολογική ένταση, ούτε προβάλλει ένα νοσηρό όραμα.»
Α΄ κατηγορία πετοσφαίρισης ανδρών Κύπρου 1981

Η Α΄ κατηγορία πετοσφαίρισης ανδρών Κύπρου 1981 ήταν η 4η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε o ΑΠΟΕΛ για 3η φορά στην ιστορία του.
Α΄ κατηγορία πετοσφαίρισης ανδρών Κύπρου 1980

Η Α΄ κατηγορία πετοσφαίρισης ανδρών Κύπρου 1980 ήταν η 3η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε o ΑΠΟΕΛ για 2η φορά στην ιστορία του.
Νότιες Ορκάδες

Οι Νότιες Ορκάδες (αγγλικά: "South Orkney Islands"), είναι αρχιπέλαγος που βρίσκεται περίπου 604 χιλιόμετρα βόρεια της Ανταρκτικής χερσονήσου της Ανταρκτικής με συνολική έκταση 620 τετραγωνικά χιλιόμετρα. Με τη Συνθήκη της Ανταρκτικής, το 1959, τα νησιά όπως και η Ανταρκτική θεωρούνται επιστημονική προστατευόμενη περιοχή, ελεύθερη για επιστημονική έρευνα και στην οποία απαγορεύεται κάθε στρατιωτική δράση.

Το Ηνωμένο Βασίλειο και η Αργεντινή διατηρούν ερευνητικές βάσεις στα νησιά. Η αργεντίνικη βάση, Ορκάδας (Orcadas), που ιδρύθηκε το 1904, βρίσκεται στο νησί Λόρι (Laurie). Στα έντεκα κτίρια της αργεντίνικης βάσης διαμένουν μέχρι 45 άτομα κατά τη διάρκεια του καλοκαιριού, και κατά μέσο όρο 14 άτομα κατά τη διάρκεια του χειμώνα. Η βρετανική βάση, βρίσκεται στο νησί Σάινι και ιδρύθηκε το 1947. Εκτός από το προσωπικό στις βάσεις, δεν υπάρχουν άλλοι κάτοικοι στα νησιά.
Α΄ κατηγορία πετοσφαίρισης ανδρών Κύπρου 1982

Η Α΄ κατηγορία πετοσφαίρισης ανδρών Κύπρου 1982 ήταν η 5η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση για 2η φορά στην ιστορία της.
Α΄ κατηγορία πετοσφαίρισης ανδρών Κύπρου 1982-83

Η Α΄ κατηγορία πετοσφαίρισης ανδρών Κύπρου 1982-83 ήταν η 6η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε ο ΑΠΟΕΛ για 4η φορά στην ιστορία του.
Α΄ κατηγορία πετοσφαίρισης ανδρών Κύπρου 1986-87

Η Α΄ κατηγορία πετοσφαίρισης ανδρών Κύπρου 1986-87 ήταν η 10η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση για 4η φορά στην ιστορία της.
Α΄ κατηγορία πετοσφαίρισης ανδρών Κύπρου 1987-88

Η Α΄ κατηγορία πετοσφαίρισης ανδρών Κύπρου 1987-88 ήταν η 11η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση για 5η φορά στην ιστορία της.
Όλγα Μπακόλα

Η Όλγα Μπακόλα (1920-1943) ήταν υφαντουργός, κομμουνίστρια, αντιστασιακή και μέλος της ΕΠΟΝ. Σκοτώθηκε από γερμανικό τανκ κατά την μεγάλη Πανεθνική διαδήλωση της Αθήνας στις 22 Ιουλίου 1943.
Α΄ κατηγορία πετοσφαίρισης ανδρών Κύπρου 1989-90

Η Α΄ κατηγορία πετοσφαίρισης ανδρών Κύπρου 1989-90 ήταν η 13η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Νέα Σαλαμίνα Αμμοχώστου για 1η φορά στην ιστορία της.
Α΄ κατηγορία πετοσφαίρισης ανδρών Κύπρου 1990-91

Η Α΄ κατηγορία πετοσφαίρισης ανδρών Κύπρου 1990-91 ήταν η 14η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Νέα Σαλαμίνα Αμμοχώστου για 2η φορά στην ιστορία της.
Α΄ κατηγορία πετοσφαίρισης ανδρών Κύπρου 1991-92

Η Α΄ κατηγορία πετοσφαίρισης ανδρών Κύπρου 1991-92 ήταν η 15η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε ο Παφιακός για 1η φορά στην ιστορία του.
Α΄ κατηγορία πετοσφαίρισης ανδρών Κύπρου 1993-94

Η Α΄ κατηγορία πετοσφαίρισης ανδρών Κύπρου 1993-94 ήταν η 17η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση για 8η φορά στην ιστορία της.
Α΄ κατηγορία πετοσφαίρισης ανδρών Κύπρου 1994-95

Η Α΄ κατηγορία πετοσφαίρισης ανδρών Κύπρου 1994-95 ήταν η 18η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση για 9η φορά στην ιστορία της.
Α΄ κατηγορία πετοσφαίρισης ανδρών Κύπρου 1996-97

Η Α΄ κατηγορία πετοσφαίρισης ανδρών Κύπρου 1996-97 ήταν η 20η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση για 11η φορά στην ιστορία της.
Α΄ κατηγορία πετοσφαίρισης ανδρών Κύπρου 1998-99

Η Α΄ κατηγορία πετοσφαίρισης ανδρών Κύπρου 1998-99 ήταν η 22η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Νέα Σαλαμίνα Αμμοχώστου για 4η φορά στην ιστορία της.
Ναυτική Εγκατάσταση Υποστήριξης Ντιέγκο Γκαρσία

Η Ναυτική Εγκατάσταση Υποστήριξης Ντιέγκο Γκαρσία (αγγλικά: "Naval Support Facility Diego Garcia") είναι στρατιωτική βάση του Πολεμικού Ναυτικού των ΗΠΑ στην τοποθεσία Ντιέγκο Γκαρσία. Καθιερώθηκε την 1η Οκτωβρίου του 1977 ως η κύρια διοίκηση του Πολεμικού Ναυτικού των ΗΠΑ στο νησί. Εκείνη την εποχή η NAVCOMMSTA ήταν ο αρχικός ενοικιαστής, αλλά όταν ολοκληρώθηκαν νέες μεγάλες εγκαταστάσεις, και κυρίως το διευρυμένο αγκυροβόλιο ελλιμενισμού στην περιοχή και το εκτεταμένο αεροδρόμιο, οι ενοικιαστές άλλαξαν.

Το 1982, οι κατασκευαστικές δραστηριότητες μεταφέρθηκαν από τη Seabees σε μια κοινοπραξία στρατιωτικών εργολάβων, Raymond International, και Brown και Root και Molem. Η Raymond ανέλαβε το σχεδιασμό της προβλήτας και της προκυμαίας, η Brown και η Root παρείχαν το σκυρόδεμα και άλλες υποδομές, ενώ η Molem ήταν μια αγγλική εταιρεία γνωστή για την ανάληψη απαιτητικών έργων. Η πλειοψηφία των έργων είχαν ολοκληρωθεί από το 1988.

Μετά την εισβολή του Ιράκ στο Κουβέιτ τον Αύγουστο του 1990, τρία πλοία της COMPSRON 2 μετέφεραν μία ταξιαρχία στη Σαουδική Αραβία για τη συμμετοχή στον πόλεμο του Κόλπου. Άλλα πλοία COMPSRON 2 εκφόρτωσαν πυρομαχικά και καύσιμα στη Ντιέγκο Γκαρσία που ήταν απαραίτητα για τον αμερικανικό στόλο βομβαρδιστικών αεροπλάνων που αναπτύσσονταν στο αεροδρόμιο. Στη συνέχεια, βομβαρδιστικά B-52G πραγματοποίησαν πάνω από 200 17ωρες αποστολές βομβαρδισμού για πάνω από 44 ημέρες και ρίχνοντας πάνω από 730.000.000 kg βομβών στις ιρακινές δυνάμεις στο Ιράκ και το Κουβέιτ. Ένα από τα Β-52s συνετρίβη λόγο μηχανικής βλάβης ακριβώς βόρεια του νησιού με την απώλεια των τριών από τους έξι επιβαίνοντες.

Ξεκινώντας στις 7 Οκτωβρίου του 2001, οι Ηνωμένες Πολιτείες άρχισαν πάλι στρατιωτικές επιχειρήσεις από το Ντιέγκο Γκαρσία χρησιμοποιώντας βομβαρδιστικά αεροπλάνα Β-1, Β-2, και Β-52 για να επιτεθούν σε εχθρικούς στόχους στο Αφγανιστάν μετά τις επιθέσεις στη Νέα Υόρκη και στο Πεντάγωνο. Στις 12 Δεκεμβρίου του 2001, ένα βομβαρδιστικό Β-1 είχε χαθεί λόγο μηχανικής βλάβης λίγο μετά την απογείωση από το νησί, αλλά το πλήρωμα επέζησε και διασώθηκε από το USS Russell (DDG-59). Οι πολεμικές επιχειρήσεις επαναλήφθηκαν την άνοιξη του 2003, με MPSRON 2 στον Περσικό Κόλπο για τον πόλεμο του Ιράκ, και οι βομβαρδισμοί ξεκίνησαν και πάλι, αυτή τη φορά εναντίον του Ιράκ. Οι επιχειρήσεις των βορβανδιστικών από το Ντιέγκο Γκαρσία σταμάτησαν στις 15 Αυγούστου του 2006.
Χένρυ Κάμποτ Λοτζ

Ο Χένρυ Κάμποτ Λοτζ (αγγλικά: "Henry Cabot Lodge, Jr.", 5 Ιουλίου 1902 - 27 Φεβρουαρίου 1985) ήταν Αμερικανός διπλωμάτης και γερουσιαστής.
Θεοφάνειος σχολή

thumb|right|400px|Η Θεοφάνειος Αίθουσα Τέχνης στην Πρέβεζα.

Η Θεοφάνειος σχολή ήταν σχολείο το οποίο λειτούργησε στην Πρέβεζα από το 1834, ενώ από το 1840 απέκτησε νέα στέγη σε κτήριο που κτίστηκε με χρήματα του κληροδοτήματος του Πρεβεζάνου ευεργέτη Αναστασίου Θεοφάνη. Το κτήριο είναι πλέον ιδιοκτησία του Δήμου Πρέβεζας, ονομάζεται «Θεοφάνειος Αίθουσα Τέχνης» και χρησιμοποιείται ως χώρος πολιτισμού και εκδηλώσεων.
Mazda Xedos 6

Το Mazda Xedos 6 ήταν ένα μεσαίο πολυτελές σεντάν αυτοκίνητο που παρήχθη από την ιαπωνική αυτοκινητοβιομηχανία Mazda από τον Ιανουάριο του 1992 έως τον Σεπτέμβριο του 1999.
Θανάσης Τσούρας

Ο Θανάσης Τσούρας (Αθήνα, 1946) είναι Έλληνας ιατρός και πολιτικός, ιδρυτικό στέλεχος του ΠΑΚ και αργότερα του ΠΑΣΟΚ. Έχει διατελέσει βουλευτής Α΄ Αθηνών και χρημάτισε υφυπουργός, αναπληρωτής υπουργός και υπουργός σε κυβερνήσεις του ΠΑΣΟΚ.
Mazda Xedos 9

Το Mazda Xedos 9 ήταν ένα μεσαίο πολυτελές σεντάν αυτοκίνητο της κατηγορίας E, που κατασκευάστηκε από την ιαπωνική αυτοκινητοβιομηχανία Mazda, από τα μέσα του 1993 έως τον Δεκέμβριο του 2002.
Μουσείο Ελληνικής Λαογραφίας

Το Μουσείο Ελληνικής Λαογραφίας είναι υπαίθριο μουσείο στην Ελλάδα. Έχει ιδρυθεί από την Μη Κερδοσκοπική Εταιρεία Προστασίας κ΄ Ανάδειξης Πολιτιστικών κ΄ Περιβαλλοντικών Αγαθών "ΤΟ ΑΛΛΟΤΙΝΟ", η οποία εδώ και χρόνια διαθέτει μέρος των εισιτηρίων του Μουσείου στη διάσωση, αναπαλαίωση κ΄ συντήρηση μνημείων πολιτιστικής κληρονομιάς σε όλη την Ελληνική επικράτεια και την μετατροπή τους σε μουσειακούς επισκέψιμους χώρους.
Γιώργος Μωραΐτης

Ο Γιώργος Μωραΐτης (1942) είναι Έλληνας δικηγόρος και πολιτικός που διετέλεσε βουλευτής Ιωαννίνων του ΠΑΣΟΚ και υπουργός σε κυβερνήσεις του Ανδρέα Παπανδρέου.
Ράντερς

thumb|right|250 px|Ο τροπικός Ζωολογικός κήπος του Ράντερς
Το Ράντερς (δανικά: Randers, ορθή προφορά "Ράνας") είναι η έκτη μεγαλύτερη πόλη της Δανίας με 62.623 κατοίκους το 2021 και είναι και η έδρα του ομώνυμου δήμου. Βρίσκεται 38,5 χιλιόμετρα βόρεια του Ώρχους, 44 χλμ. ανατολικά του Βίμποργκ και 224 χλμ. βορειοδυτικά της Κοπεγχάγης.

Το Ράντερς ήταν μία ακμάζουσα πόλη-αγορά στους μεσαιωνικούς χρόνους και αυτό φαίνεται στα πολλά ημιξύλινα σπίτια της πόλης που διατηρούνται μέχρι σήμερα, όπως η εκκλησία του Αγίου Μαρτίνου. Σημαντικό ρόλο έπαιξε και το εμπόριο διά θαλάσσης μέσω του ποταμού Gudenå. Κατά τη διάρκεια της βιομηχανικής επανάστασης το Ράντερς μετατράπηκε γρήγορα σε ένα από τα πιο σημαντικά βιομηχανικά κέντρα της χώρας, έχοντας όμως ξεπεραστεί από τις πόλεις Ώρχους και Άλμποργκ στις αρχές του 20ου αιώνα. Οι περισσότερες από τις μεγαλύτερες ιστορικές βιομηχανίες του Ράντερς έχουν φύγει σήμερα.